**Nastava na daljinu**

**TJEDAN 30. 3. – 3. 4.**

**PETAK, 3. 4. 2020.**

PRIRODA I DRUŠTVO – Ponovi o proljeću. Riješi RB/74.i 75. stranicu. Možeš si pomoći tekstom iz udžbenika na 54. i 55. str. Promatraj promjene u prirodi u svom dvorištu. Što se događa s biljkama i životinjama? Što rade ljudi? Što znači da je vrijeme promjenjivo? Možeš i sam posaditi sadnicu ili posijati sjeme neke biljke, pokušaj! Ponovi o proljeću i uz igre: [Proljeće](https://wordwall.net/hr/embed/0187d57045c9455cad9a80d913509c7c?themeId=1&templateId=5) i [Vremenske prilike u proljeće](https://wordwall.net/hr/embed/11d9ce35847341ca9f833f7d7bee835a?themeId=1&templateId=5)

HRVATSKI JEZIK – Č/ 116., 117. str. Ulica koja miriše, Ivan Goleš

Nekoliko puta pročitaj priču. Olovkom zaokruži nepoznate riječi. Na 156. stranici potraži njihovo značenje ili pitaj nekog kod kuće. Zapiši današnji datum u bilježnicu, ime pisca i naslov (naslov kemijskom olovkom). U novi red zapiši: Pripovijetka. Odgovori na pitanja iz udžbenika punim rečenicama. Uvježbaj izražajno čitati ovu pripovijetku.

LIKOVNA KULTURA – Bliži nam se Uskrs! Izradi čestitku uskrsnom zeki. Na bijelom papiru drvenim bojama nacrtaj uskrsnog zeca. Ne zaboravi napisati i njegovu adresu! Pošalji mi sliku svog rada.

MALI KREATIVCI (INA) – Pridruži se djeci svijeta koja ovih dana na prozore stavljaju duge! Nacrtaj dugu na papir i zalijepi ga na prozor. Sam odaberi čime ćeš raditi – drvene boje, flomasteri ili tempera. Možeš mi poslati i sliku svoje duge.

Želim ti da provedeš lijepi vikend uz svoje najmilije. Pleši, skači, pjevaj, čitaj, uživaj i budi mi dobro, zdravo i veselo!

**ČETVRTAK, 2. 4. 2020.**

**TZK**– Vježbaj uz Školu na Trećem. Kasnije **uzmi loptu** i izađi na dvorište. Bacaj je, hvataj, igraj se!

**HRVATSKI JEZIK** – Danas si u TV školi učio kako se pišu imena ulica i trgova**. Č/118. i 119.** Pročitaj. Uoči da se velikim početnim slovom pišu prva riječ i vlastita imena u imenima ulica i trgova. Ostale riječi pišu se malim slovom. Prouči kako se piše adresa. Važno je napisano u plavom okviru**. Riješi RB/ 114., 115. str.**Za vježbu: [Imena ulica i trgova](https://www.bookwidgets.com/play/CNP4YW) i [Veliko početno slovo u imenima ulica, trgova i naseljenih mjesta](https://wordwall.net/hr/embed/bb361f8d96a64ce2897efbb8d686702d?themeId=1&templateId=5).

**Prepiši u bilježnicu:**

                                                     2. 4. 2020.

**Veliko početno slovo u imenima ulica i trgova**

Ulica bana Jelačića

Dravska ulica

Cvjetni trg

U imenima ulica velikim se slovom pišu prva riječ i vlastita imena.

**MATEMATIKA - U/74. str.** Riješi ZNAM. Naučili ste množenje broja 5 i vezu množenja i dijeljenja. Svatko tko je naučio napamet množenje s 5, lako će usvojiti i dijeljenje s 5. Proučite zadatak uz sliku i objašnjenje: [Dijeljenje brojem 5](https://www.e-sfera.hr/dodatni-digitalni-sadrzaji/14d74591-4f9e-497c-82e8-e6f29efe0787/). **Izradi karticu** za dijeljenje brojem 5. **Riješi U/75. str i Z/101. str.**

**Prepiši u bilježnicu**:

                                                                          2. 4. 2020.

**Dijeljenje brojem 5**

20 bombona treba podijeliti na petero djece. Koliko će bombona svako dijete dobiti?

20 – 5 = 15

15 – 5 = 10               20 : 5 = 4 jer je 4 · 5 = 20

10 – 5 = 5

5 – 5 = 0

4 puta smo oduzimali broj 5

**Zapamti!**(isto prepisati u bilježnicu)

5 : 5 = 1                       30 : 5 = 6

10 : 5 = 2                     35 : 5 = 7

15 : 5 = 3                     40 : 5 = 8

20 : 5 = 4                     45 : 5 = 9

25 : 5 = 5                     50 : 5 = 10

**DOD** – Matematičke mozgalice za „Dodiće“. Ne trebaš prepisivati zadatak.

1. Broj 3 uvećaj za 3, a onda sve udvostruči.

2. Umnožak dvaju brojeva je 14, a njihova razlika je 5. Koji su to brojevi?

3. Ja sam < 65-32. Ako me podijeliš s 5 dobit ćeš broj veći od 5! Koji broj sam ja?

Danas, 2. travnja, obilježava se [Svjetski dan svjesnosti o autizmu](https://www.youtube.com/watch?feature=youtu.be&v=n0n_qcaBq3Q&app=desktop). Podsjetimo se da smo svi različiti, ali i ravnopravni. Obucite nešto plavo!

**SRIJEDA, 1. 4. 2020.**

**HRVATSKI JEZIK** – Č/109. str. Nova antena, Ratko Zvrko

Pročitaj izražajno pjesmu nekoliko puta. Odredi koliko pjesma ima kitica i stihova. Pročitaj rime. Pročitaj pitanja i usmeno na njih odgovori.

Zapiši u bilježnicu ime pjesnika, naslov i u novi red: Šaljiva pjesma pisana u rimi.

DZ/Napiši nekoliko šaljivih stihova, barem tri. Možeš ih poslikati i poslati mi 😊

**MATEMATIKA**– U/72. str. Množenje broja 5

Riješi ZNAM. Ponovi množenje broja 2 i višekratnike broja 5. Prisjeti se kako zovemo brojeve koje množimo i rezultat množenja.

Dobro prouči sliku i zadatak. Na poveznici poslušaj objašnjenje zadatka: <https://www.e-sfera.hr/dodatni-digitalni-sadrzaji/d681d85c-242d-4789-b3b4-3b2b2aab8619/> , a možeš odigrati i igre množenja broja 5.

Prepiši u bilježnicu:

                                                                   1. 4. 2020.

                               **Množenje broja 5**

**ooooo     ooooo     ooooo**

5 + 5 + 5 = 15       3 puta smo zbrojili broj 5.

       3 · 5 = 15

Zapamti! (isto prepisati u bilježnicu)

1 · 5 = 5                            6 · 5 = 30

2 · 5 = 10                          7 · 5 = 35

3 · 5 = 15                          8 · 5 = 40

4 · 5 = 20                          9 · 5 = 45

5 · 5 = 25                        10 · 5 = 50

Izradi matematičku karticu množenje broja 5.

Riješi U/73. str. i Z/100. str.

**GLAZBENA KULTURA** – Ponovi pjesme Mali ples i Šušti, šušti bambusov list.

Nauči pjevati pjesmu **Bingo (U/52., 1. CD – 24).** Tekst ćeš lako upamtiti. Pauzu u pjesmi pokušaj izvesti pokretima prema slikama u udžbeniku. Pozovi i ukućane da ti se pridruže!

Poslušaj skladbu **Akvarij** **(U/53., 2. CD - 29)**. Pokušaj odrediti koja glazbala čuješ.

Pjesmu i skladbu možeš poslušati i na poveznici: <https://www.e-sfera.hr/dodatni-digitalni-sadrzaji/75e3b354-e96b-4586-b5c0-94b0c7dbcd53/>.

**DOP**– Ponovi množenje broja 2 i dijeljenje brojem 2. Riješi 2. i 3. zadatak u zbirci zadataka na 97. stranici.

Podsjećam na **Produženi boravak**, na lijevom izborniku. Tamo možete pronaći još zanimljivih zadataka koje su vam pripremile učiteljice :)

**UTORAK, 31. 3. 2020.**

TZK – Vježbaj uz sportaše na HRT3. Možeš uzeti i vijaču. Skači na mjestu i broji koliko je puta zaredom možeš preskočiti.

HRVATSKI JEZIK – U TV školi ponovio si o pravilnom izgovoru i pisanju glasova -je i -ije. Uz igru uvježbaj svoje znanje, a one riječi koje nisi točno označio u igri, možeš točno zapisati u bilježnicu.<https://wordwall.net/hr/embed/8f46081c0cf346ff95031d2a1c60538b?themeId=1&templateId=35> .

MATEMATIKA – Za zagrijavanje moždanih vijuga ponovi množenje broja 2. Pokušaj ponoviti napamet, po redu i naglas. 1 · 2 = 2, 2 · 2 = 4, 3 · 2 = 6 … I tako sve do 10 · 2. Zatim ponovi množenje broja 2 i djeljenje brojem 2 zajedno. Ovako: 1 · 2 = 2 jer je 2 : 2 = 1,  2 · 2 = 4 jer je 4 : 2 = 2,  3 · 2 = 6 jer je 6 : 2 = 4, i tako dalje sve do 10 · 2 = 20 jer je 20 : 2 = 10. Ako si uspio sve ponoviti bez pomoći bilježnice ili matematičke kartice, čestitam!

Izradi matematičku karticu dijeljenja brojem 2. Neka bude točna, uredna i kreativna poput kartice koju si izradio za množenje 😊

Riješi Z/98. i 99. str.

Pazi!

uvećaj za 2 -> zbrajanje (+)                      umanji za 2 -> oduzimanje ( - )

uvećaj 2 puta -> množenje ( · )                 umanji 2 puta -> dijeljenje ( : )

PRIRODA I DRUŠTVO – Stiglo je proljeće! Počelo je još 21. ožujka, a trajat će do 21. lipnja. Otvori poveznicu <https://www.e-sfera.hr/dodatni-digitalni-sadrzaji/bdb45bbc-610c-49e8-acd5-4792f4953d6b/> . Pogledaj ilustraciju Napokon proljeće. Što vidiš? Koje životinje prepoznaješ? Koje biljke? Pogledaj slike pod naslovom Ljudi i proljeće. Opiši što ljudi rade! Pogledaj slike Biljke i životinje u proljeće. Koje biljke prepoznaješ? Koje životinje vidiš? Kako se zovu njihovi mladunci?

U/ 54.,55. str. Pročitaj iz udžbenika o proljeću. Usmeno odgovori na pitanja.

Prepiši u bilježnicu sa slike u prilogu (PID Proljeće u zavičaju)

 

**PONEDJELJAK, 30. 3. 2020.**

HRVATSKI JEZIK – Uz Školu na Trećem ponovili ste o slogovima i o rastavljanju riječi na kraju retka. To već sve znate. Ponovi uz igre na sljedećim poveznicama. Razvrstaj riječi prema broju slogova:[https://wordwall.net/hr/resource/975536/broj-slogova-u-rije%c4%8dima](https://wordwall.net/hr/resource/975536/broj-slogova-u-rije%C4%8Dima). Rastavi riječi na slogove: o <https://www.bookwidgets.com/play/NNE8TW>.

TZK – Razgibaj tijelo uz Školu na Trećem. Možeš ponoviti kolut naprijed i kolut natrag, ali uz pomoć roditelja na mekanoj podlozi.

MATEMATIKA – Pogledaj i prouči prezentaciju koja je u prilogu niže na stranici (Dijeljenje brojem 2). Prezentaciju je najbolje otvoriti na računalu i pokrenuti dijaprojekciju. Zamoli nekog kod kuće da ti pokaže kako ili se javi meni. Ili pogledaj video prezentaciju: Dijeljenje brojem 2 <https://www.youtube.com/watch?v=FvppoonI9TI>

U blježnicu prepiši sa zadnjeg slajda prezentacije. Riješi U/70. i 71. str.

Zapamti!

2 : 2 = 1                            12 : 2 = 6

4 : 2 = 2                             14 : 2 = 7

6 : 2 = 3                             16 : 2 = 8

8 : 2 = 4                             18 : 2 = 9

10 : 2 = 5                           20 : 2 = 10

SAT RAZREDNIKA – Sigurna sam da već znaš da je važno brinuti o zdravlju. Znaš da za zdravo tijelo treba vježbati, pravilno se hraniti, održavati higijenu… A znaš li da je važno brinuti i za zdravlje svog uma i osjećaja? Svi osjećaji su normalni, i radost i sreća, ali i tuga i strah. Kad se nečeg bojimo, nije nam baš lijepo. Što možeš učiniti kad se bojiš, pogledaj u prezentaciji: <https://drive.google.com/file/d/1HbGGOjmZBYYGWyYLqP5idVQ9hfYebwLO/view> Možeš je pogledati zajedno s roditeljima i s njima o tome popričati.